62018TJ0145_INF
Решение на Общия съд (втори разширен състав) от 9 септември 2020 г. — Confédération nationale du Crédit mutuel и др./ЕЦБ
(Дело T‑145/18)
„Икономическа и парична политика — Пруденциален надзор над кредитните институции — Вноски към схемата за гарантиране на депозитите или към Единния фонд за преструктуриране чрез неотменими ангажименти за плащане — Задачи, възложени на ЕЦБ — Специфични правомощия на ЕЦБ за надзор — Член 4, параграф 1, буква е) и член 16, параграф 1, буква в) и параграф 2, буква г) от Регламент (ЕС) № 1024/2013 — Мярка, налагаща приспадане на общата сума на оставащите неотменими ангажименти за плащане от базовия собствен капитал от първи ред — Липса на индивидуална проверка“
1.
Икономическа и парична политика — Икономическа политика — Надзор на финансовия сектор на Съюза — Единен надзорен механизъм — Пруденциален надзор над групи от кредитни институции на консолидирана основа — Капиталови изисквания — Обхват на надзорния преглед и оценката, извършвани от Европейската централна банка
(член 26, параграф 1, първа алинея, букви а)—е) и член 36 от Регламент № 575/2013 на Европейския парламент и на Съвета; член 4, параграф 1, буква е) от Регламент № 1024/2013 на Съвета)
(вж. т. 45—50)
2.
Икономическа и парична политика — Икономическа политика — Надзор на финансовия сектор на Съюза — Единен надзорен механизъм — Пруденциален надзор над групи от кредитни институции на консолидирана основа — Капиталови изисквания — Обхват на надзорния преглед и оценката, извършвани от Европейската централна банка — Задължение за извършване на индивидуална пруденциална проверка
(член 92, параграф 3 от Регламент № 575/2013 на Европейския парламент и на Съвета; член 4, параграф 1, буква е) и член 16, параграф 1, буква в) и параграф 2, буква г) от Регламент № 1024/2013 на Съвета)
(вж. т. 51 и 65—72)
3.
Икономическа и парична политика — Икономическа политика — Надзор на финансовия сектор на Съюза — Единен надзорен механизъм — Пруденциален надзор над групи от кредитни институции на консолидирана основа — Капиталови изисквания — Обхват на надзорния преглед и оценката, извършвани от Европейската централна банка — Средства, спрямо които може да се наложи мярка, изискваща прилагане на специална политика или специално третиране — Понятие — Неотменими ангажименти за плащане (НАП) — Включване
(член 4, параграф 1, буква е) и член 16, параграф 1, буква в) и параграф 2, буква г) от Регламент № 1024/2013 на Съвета)
(вж. т. 59 и 60)
Предмет
Искане на основание член 263 ДФЕС за частична отмяна, от една страна, на Решение ECB/SSM/2017‑9695000CG7B84NLR5984/207 на ЕЦБ от 19 декември 2017 г., и от друга страна, на Решение ECB-SSM-2019-FRCMU-4 на ЕЦБ от 14 февруари 2019 г.
Диспозитив
1)
Отменя точка 8 от Решение ECB/SSM/2017‑9695000CG7B84NLR5984/207 на Европейската централна банка (ЕЦБ) от 19 декември 2017 г. и точка 5 от Решение ECB-SSM-2019-FRCMU-4 на ЕЦБ от 14 февруари 2019 г.
2)
Осъжда ЕЦБ да заплати съдебните разноски.